
U   I M E   R E P U B L I K E   H R V A T S K E
               P R E S U D A 

Općinski sud u Čakovcu, Prekršajni odjel, po sucu Draženu Bence, uz sudjelovanje zapisničarke Ljiljane Lehkec, u prekršajnom postupku protiv okrivljenika  Mirka Oršoš, zbog prekršaja iz čl. 22. st. 1. Zakona o zaštiti od nasilja u obitelji, pokrenutog optužnim prijedlogom Ministarstva unutarnjih poslova, Policijske uprave međimurske, Policijske postaje Čakovec, pod brojem KLASA: 211-07/26-5/3024, URBROJ: 511-21-05-26-1 od 07. veljače 2026. godine, rješavajući u žurnom postupku, u smislu čl. 183. i 222. Prekršajnog zakona ("Narodne novine" br. 107/07, 39/13, 157/13, 110/15, 70/17, 118/18, 114/22, 86/26), dana 26. kolovoza 2026., 
 		
p r e s u d i o     j e

Okrivljenik: MIRKO ORŠOŠ, sin Franje Oršuš i Zlate Oršuš, OIB 07278884757, radnik, zaposlen u R. Austriji, rođ. 08.10.1983. u Strmcu Podravskom, s prebivalištem: Kuršanec, Prvomajska br. 20, živi u izvanbračnoj zajednici, otac devetero djece, po narodnosti Rom, državlj. RH, 7 razreda OŠ, imovinske prilike loše, prekršajno kažnjavan za prekršaj osobne iskaznice, ne vodi se drugi postupak protiv njega,  

k r i v      j  e
I. što se dana 06. veljače 2026. u 21:45 sati u Kuršancu, Prvomajska 20, pod utjecajem alkohola od 2,04 g/kg, nasilnički se ponašao u obitelji prema sinu Igoru Oršoš, rođ. 11.01.2005., iz Kuršanca, Prvomajska 20 i bratu Petru Oršuš, rođ. 03.11.1979. iz Kuršanca, Vukovarska 19, na način da je vikao, galamio i pogrdnim riječima „Pička ti materina, balavac balavi ti ćeš meni reći da prestanem piti, jebem ti majku musavu“ vrijeđao sina Igora da bi ga potom zatvorenom šakom udario u predio lica, odnosno primijenio fizičku silu uslijed koje nije nastupila tjelesna ozljeda da bi se nakon toga uputio do kuće brata Petra kojem je razbio staklo na ulaznim vratima kuće. Takvim ponašanjem Mirko je prouzročio osjećaj straha i povredu dostojanstva kod sina Igora,

II. čime je počinio prekršaj iz čl. 10. toč. 1. Zakona o zaštiti od nasilja u obitelji („Narodne novine“ br. 70/17, 126/19, 84/21, 114/22, 36/24), kažnjivo po čl. 22. st. 1. cit. Zakona, 

pa mu se na osnovu citiranog propisa,  primjenom čl. 36. Prekršajnog zakona,  
                                                                

i z r i č e
										
III. novčana kazna u iznosu od 500,00 eura (petsto eura). 
Temeljem čl. 40. Prekršajnog zakona okrivljeniku se u izrečenu novčanu kaznu uračunava vrijeme kroz koje je bio lišen slobode od 06.02.2026. u 21,45 sati, pa do 07.02.2026. u 09,45 sati, kada je doveden sudu, kao 79,64 eura (sedamdeset devet eura i šezdeset četiri centi), te je okrivljenik dužan platiti novčanu kaznu u iznosu od 420,36 eura (četiristo dvadeset eura i trideset šest centi).  

Okrivljenik je dužan platiti novčanu kaznu temeljem čl. 33. st. 10. Prekršajnog zakona, u roku od 30 dana od dana pravomoćnosti ove presude.

IV. Temeljem čl. 139. st. 3. u svezi čl. 138. st. 1. i 2. Prekršajnog zakona okrivljenik je dužan u roku od 30 dana od pravomoćnosti presude, platiti troškove prekršajnog postupka u iznosu od 50,00 (pedeset eura). 
Ukoliko okrivljenik ne uplati u određenom roku novčanu kaznu i troškove postupka, novčana kazna i troškovi postupka će se temeljem čl. 34. st. 1. Prekršajnog zakona naplatiti prisilno. 
Obrazloženje

1. Ministarstvo unutarnjih poslova, Policijska uprava međimurska, Policijska postaja Čakovec, pod brojem KLASA: 211-07/26-5/3024, URBROJ: 511-21-05-26-1 od 07. veljače 2026. godine, podnijela je optužni prijedlog protiv okrivljenika Mirka Oršoš, zbog prekršaja činjenično i pravno opisanog u izreci presude. 

2. Okrivljenik je temeljem čl. 134. Prekršajnog zakona, uhićen po djelatnicima PU međimurske, PP Čakovec dana 06.02.2026. u 21:45 sati, te je dana 07.02.2026. u 09:45 sati doveden sudu na ispitivanje, a nakon ispitivanja je pušten na slobodu.

3. Okrivljenik je upoznat s navodima optužnog prijedloga, u obrani iskazao da se ne smatra krivim. Iskazuje da je dana 06.02.2026. tijekom dana slagao drva koja je prethodno kupio i konzumirao alkoholna pića. Rekao je sinu Igoru tijekom večeri da mu ne da drva koja je kupio zato što mu nije htio pomoći kod slaganja drva. Također mu je rekao da mora danas ići sa njim u Austriju  da vidi kako je teško zarađivati novce u Austriji. Rekao je i ostaloj dvojici sinova da idu sa njim raditi. Sin ga je počeo verbalno napadati zbog čega mu ne da drva, a on mu je je odgovorio zašto mu nije došao pomagati i kako ga nije sram tražiti drva od njega, ali mu nije izgovorio pogrdne riječi "pička ti materina, balavac, balavi, ti češ meni reći da prestanem piti, jebem ti majku musavu". Čitav događaj zbivao se negdje oko 21,45 sati dana 6.2.2026. na kućnoj adresi Prvomajska 20, u Kuršancu. Isto tako nije sina zatvoren šakom udario u predjelu lica, jer nikada nebi udario svoje dijete. Nije točno da bi razbio staklo na ulaznim vratima kuće brata Petra Oršoš već je sam brat Petar jer je bio pijan, a nije mogao otvoriti svoja vrata, došao njemu po čekić, uzeo ga i razbio staklo na ulaznim vratima kuće. Inače brat Petar je bolestan i nema obitelj pa se hrani kod njega, ali i svakodnevno pije alkohol. Slijedom navedenog, u cijelosti poriče počinjenje prekršaja osim činjenice da je došla policija koju je pozvao njegov sin Igor i to u 22,15 sati 6.2.2026. kada je bio uhićen i odveden u prostorije PUM-e. Također je u 22,52 sati u PUM-oj podvrgnut ispitivanju prisutnosti alkohola kojim ispitivanjem je utvrđena koncentracija od 2,04 g/kg alkohola u njegovom organizmu što nije sporno jer je čitavog dana konzumirao alkoholna pića dok je slagao drva. Moli sud da mu ne odredi zadržavanje jer danas putuje u Austriju na rad, a dolazi kući svakih 6 mjeseci. 
Moli da se presuda uputi supruzi Marici Horvat na adresi Kuršanec, Prvomajska 20 to iz razloga što slijedećih 6 mjeseci neće biti kod kuće, koja će ga obavijestiti o odluci.

	4. Nakon ispitivanja okrivljenika, sud je temeljem čl.134. st. 4. Prekršajnog zakona donio rješenje o puštanju okrivljenika na slobodu.

	5. Tijekom postupka sud je ispitao svjedoke Igora Oršoš i Klaudiju Tišler Tairović, te je sud izvršio uvid i pročitao dokaze iz spisa i to obavijest počinitelju od 06.02.2026. str. 3 spisa, zapisnik o ispitivanju prisutnosti alkohola br. 02429424 str. 4 spisa, izvješće o uhićenju PP Čakovec od 06.02.2026. str. 5-6 spisa, obavijest žrtvi nasilja u obitelji sa obrascima str. 13-19 spisa, te potvrdu iz prekršajne evidencije za okrivljenika Ministarstva pravosuđa, Odjela za prekršajne evidencije Zagreb str. 21-22 spisa.

    6. Svjedok Igor Oršoš, propisno upozoren, sin okrivljenika iskazao je, da je dana 6.2.2026. oko 21,45 sati došao kući, a živi u dvorištu svog oca Mirka na adresi Prvomajska br. 20. Uočio je da se otac Mirko svađao sa njegovim starijim bratom Petrom Oršoš,  time da je otac Mirko bio pod utjecajem alkohola, dok brat nije bio. Krenuo je između njih da ih razdvoji kako nebi došlo do veće svađe i fizičkog sukoba, te ga je u jednom trenutku otac Mirko udario zatvorenom šakom u predjelu usta odnosno lica. Nije mu te zgode izgovorio pogrdne riječi "pička ti materina, balavac balavi, ti češ meni reći da prestanem piti, jebem ti majku musavu": Otac je te zgode vikao i galamio, ali kao što je naveo nije mu uputio te pogrdne riječi, već ga je samo udario, radi čega mu se i ispričao. Ne zna tko je na kući očevog brata Petra razbio staklo na ulaznim vratima kuće, već je tek danas saznao da je staklo razbijeno. Zbog toga što ga je otac udario šakom u predjelu lica kod njega je prouzročilo povredu dostojanstva i strah radi čega je pozvao policiju. 

     6.1. Svjedokinja Klaudija Tišler Tairović, policijska službenica iskazala je, da je dana 6.2.2026. negdje iza 21,45 sati upućena na intervenciju povodom dojave o nasilničkom ponašanju okrivljenika Mirka Oršoš. Dolaskom na adresu u Kuršanec, Prvomajska 20, zajedno sa kolegom Dinom Kolarić zatekli su okrivljenika osobno, te žrtvu nasilja u obitelji sina Igora Oršoš, dok brata okrivljenika Petra Oršuš nisu zatekli na toj adresi. Naime, prema pričanju Igora Oršoš, Petar Oršuš je bio negdje u naselju. Naime, Petra Oršuš su tražili, ali ga nisu našli te zgode. Za vrijeme njenog postupanja prema okrivljeniku Mirku Oršoš osobno je čula kako je vikao i galamio te pogrdnim riječima "pička ti materina, balavec balavi, ti ćeš meni reći da prestanem piti, jebem ti majku musavu". Glede napada i to fizičkog na sina Igora Oršoš, nije osobno vidjela da bi ga zatvorenom šakom udario u predjelu lica, no međutim, prilikom intervencije je uočila crvenilo u predjelu oka kod Igora Oršoš, time da joj je rekao da ga je upravo na to mjesto udario okrivljenik. Isto tako je uočila na kući okrivljenikovog brata Petra Oršuš, kada su ga tražili na kućnoj adresi, razbijeno staklo na ulaznim vratima kuće. Uočila je da je staklo dijelom bilo razbijeno i ranije, ali i svježe razbijeno staklo koje se nalazilo kod vratiju. Okrivljenikov sin Igor Oršoš je odbio ponuđenu liječničku pomoć te je upravo radi ovakvog počinjenja prekršaja, okrivljenik toga dana 6.2.2026. u 22,15 sati uhićen i odveden u prostorije PUM-e. U prostorijama PUM okrivljenik je bio alkotestiran, te je utvrđena koncentracija od 2,04 g/kg alkohola u njegovom organizmu te je potom prema njenim saznanjima odveden sudu na ispitivanje.

     7. Nakon provedenog postupka, a na temelju obrane okrivljenika, iskaza svjedoka - žrtve Igora Oršoš i svjedokinje Klaudije Tišler Tairović, kao i uvida u dokumentaciju iz spisa, sud nalazi nedvojbeno utvrđenim da je okrivljenik počinio prekršaj koji mu je stavljen na teret.

     7.1. Materijalnom odredbom čl. 10. Zakona o zaštiti od nasilja u obitelji je propisano, da je nasilje u obitelji:
1. fizičko nasilje uslijed kojeg nije nastupila tjelesna ozljeda, 
2. tjelesno kažnjavanje ili drugi načini ponižavajućeg postupanja prema djeci,
3. psihičko nasilje koje je kod žrtve prouzročilo povredu dostojanstva ili uznemirenost,
4. ekonomsko nasilje kao zabrana ili onemogućavanje korištenja zajedničke ili osobne imovine, raspolaganja osobnim prihodima ili imovine stečene osobnim radom ili nasljeđivanjem, onemogućavanje zapošljavanja, uskraćivanje sredstava za održavanje zajedničkog kućanstva i za skrb o djeci,
5. zanemarivanje potreba osobe s invaliditetom ili osobe starije životne dobi koje dovodi do njezine uznemirenosti ili vrijeđa njezino dostojanstvo i time joj nanosi tjelesne ili duševne patnje, dok je kaznenom odredbom čl. 22. st. 1. istog Zakona propisana novčana kazna u iznosu od najmanje 300,00 eura ili kazna zatvora u trajanju do 90 dana. 

	7.2. Iz iskaza svjedoka – žrtve Igora Oršoš, sina okrivljenika, nedvojbeno je utvrđeno, da se okrivljenik kritične zgode nasilnički ponašao u obitelji na način opisan u izreci presude, čime je ostvario obilježje terećenog prekršaja. Iskaz svjedoka – žrtve, potvrđuje i iskaz ispitane svjedokinje Tairović, koji je uvjerljiv, logičan i životan, kao i dokumentacija iz spisa, radi čega sud iste u cijelosti prihvaća, pa je tako nedvojbeno utvrđeno protupravno ponašanje okrivljenika slijedom naprijed izvedenih dokaza. Nadalje, sud ne prihvaća obranu okrivljenika u kojoj ne priznaje počinjenje prekršaja, kao vjerodostojnu, to iz razloga što je neuvjerljiva i očigledno iskonstruirana radi izbjegavanja prekršajne odgovornosti. Slijedom naprijed navedenog okrivljenik je odgovoran za prekršajno djelo koje mu se stavlja na teret, jer je prema sinu primijenio fizičko nasilje. 

	8. Stoga je sud okrivljenika proglasio krivim, te kod odmjere kazne uzeo u obzir težinu prekršaja, kao i sve okolnosti iz čl. 36. Prekršajnog zakona, kao olakotno je cijenjeno, dosadašnja nekažnjavanost prema potvrdi Ministarstva pravosuđa, Odjela za prekršajne evidencije za istovrsni prekršaj, kao i imovinske prilike okrivljenika, a kao otegotno, primjena fizičke sile prema sinu Igoru, radi čega je sud istom izrekao primjerenu novčanu kaznu za počinjeni prekršaj, smatrajući da će se ovako izrečenom novčanom kaznom postići svrha kažnjavanja.

9. Temeljem čl. 40. Prekršajnog zakona okrivljeniku je u novčanu kaznu uračunato vrijeme kroz koje je bio lišen slobode, temeljem izvješća o uhićenju, kao 79,64 eura novčane kazne. 

10. Izreka o troškovima postupka temelji se na odredbi čl. 139. st. 3. u svezi čl. 138. st. 1. i 2. Prekršajnog zakona, a troškovi su odmjereni u paušalnom iznosu srazmjerno složenosti postupka i imovnom stanju okrivljenika u iznosu od 50,00 (pedeset eura), jer ih je prouzročio počinjenim prekršajem. 

		              	U Čakovcu, 26. kolovoza 2026.

      Zapisničarka                                                                       Sudac 	
     Ljiljana Lehkec                                                               Dražen Bence


UPUTA O PRAVU NA ŽALBU: Protiv ove  presude  može se izjaviti žalba Visokom prekršajnom sudu Zagreb, u roku od 8 dana od primitka presude, a dostavlja se u dva primjerka Općinskom sudu u Čakovcu, Prekršajni odjel, Zrinsko-frankopanska 9.

	 DOSTAVNA NAREDBA:
1. Okrivljeniku,
2. Tužitelju,
3. Žrtvi nasilja Igoru Oršoš, 
4. Za spis,
	



  5. Za izvršenje.

